**แผนการจัดการเรียนรู้ แผนที่ 3**

**เรื่อง การประสูติ**



**กลุ่มสาระการเรียนรู้สังคมศึกษา ศาสนา และวัฒนธรรม ชั้นประถมศึกษาปีที่ 6**

**หน่วยการเรียนรู้ที่ 1 พุทธศาสน์ศูนย์รวมจิตใจ เวลา 17 ชั่วโมง**

**เรื่อง การประสูติ เวลา 1 ชั่วโมง**

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ……………

**1. มาตรฐานการเรียนรู้/ตัวชี้วัดชั้นปี**

 **มาตรฐาน ส 1.1** รู้และเข้าใจประวัติความสำคัญ ศาสดา หลักธรรมของพระพุทธศาสนาหรือศาสนาที่ตนนับถือและศาสนาอื่น มีศรัทธาที่ถูกต้อง ยึดมั่นและปฏิบัติตามหลักธรรมเพื่ออยู่ร่วมกันอย่างสันติสุข

 **มาตรฐาน ส 2.1** เข้าใจและปฏิบัติตนตามหน้าที่ของการเป็นพลเมืองดี มีค่านิยมที่ดีงามและธำรงรักษาประเพณีและวัฒนธรรมไทย ดำรงชีวิตอยู่ร่วมกันในสังคมไทยและสังคมโลกอย่างสันติสุข

 **มาตรฐาน ส 3.1** เข้าใจและสามารถบริหารจัดการทรัพยากรในการผลิตและการบริโภค การใช้ทรัพยากรที่มีอยู่จำกัดได้อย่างมีประสิทธิภาพและคุ้มค่า รวมทั้งเข้าใจ หลักการของเศรษฐกิจพอเพียงเพื่อการดำรงชีวิตอย่างมีดุลยภาพ

 **มาตรฐาน ส 4.1** เข้าใจความหมาย ความสำคัญของเวลา และยุคสมัยทางประวัติศาสตร์ สามารถใช้วิธีการทางประวัติศาสตร์มาวิเคราะห์เหตุการณ์ต่าง ๆ อย่างเป็นระบบ

**2. สาระสำคัญ**

 พระพุทธเจ้าเป็นพระศาสดาของพระพุทธศาสนา เราเป็นพุทธศาสนิกชนจึงควรศึกษาพุทธประวัติ เรื่อง การประสูติ มูลเหตุที่ออกบวช การตรัสรู้ การประกาศพระธรรม การปรินิพพาน พระพุทธเจ้าเสด็จกรุงกบิลพัสดุ์ และพุทธกิจสำคัญ ซึ่งจะช่วยให้เราเกิดความรู้ ความเข้าใจ และมีความเลื่อมใสศรัทธาในพระพุทธเจ้าและพระพุทธศาสนา

**3. ผลการเรียนรู้ที่คาดหวังรายปี**

 รู้เข้าใจและเห็นความสำคัญของพระพุทธศาสนาเกี่ยวกับประวัติ ความสำคัญของศาสนา ศาสดา สาวก และคัมภีร์ของศาสนาพุทธ ชาดกและพุทธศาสนสุภาษิต

**4. จุดประสงค์การเรียนรู้**

 1. นักเรียนอธิบายพุทธประวัติตอนการประสูติได้

 2. นักเรียนลำดับเชื้อพระวงศ์ของพระพุทธเจ้าได้

 3. นักเรียนเขียนผังมโนทัศน์การเกิดของบุคคลในสังคมปัจจุบันได้

 4. นักเรียนตระหนักถึงคุณค่าและความสำคัญของพระพุทธเจ้าที่มีต่อพระพุทธศาสนา

**5. สาระการเรียนรู้**

 **การประสูติ**

 พระพุทธเจ้ามีพระนามเดิมว่าเจ้าชายสิทธัตถะ เป็นพระราชโอรสของพระเจ้าสุทโธทนะ กษัตริย์ศากยวงศ์ ผู้ปกครองเมืองกบิลพัสดุ์ และพระนางสิริมหามายา เจ้าหญิงจากโกลิยวงศ์ แห่งเมืองเทวทหะ คืนวันเพ็ญเดือน 8 พระนางสิริมหามายาทรงพระสุบินนิมิตว่ามีช้างเผือกชูงวง จับดอกบัวขาวแย้มบานมีกลิ่นหอมฟุ้งเดินลงมาจากภูเขาทองมาเดินวนรอบพระนาง ต่อมาพระนางสิริมหามายาทรงพระครรภ์ เมื่อจวนประสูติจึงเสด็จกลับกรุงเทวทหะตามประเพณีพราหมณ์ ขณะเดินทางเกิดประชวรพระครรภ์ เจ้าชายสิทธัตถะจึงประสูติที่พระราชอุทยานลุมพินีวัน เมื่อวันเพ็ญเดือน 8

 เมื่อพระโอรสมีพระชนมายุได้ 3 วัน อสิตดาบสได้ทำนายว่าถ้าพระโอรสอยู่ครองราชสมบัติจะได้เป็นจักรพรรดิที่ยิ่งใหญ่แต่ถ้าออกผนวชจะได้เป็นศาสดาเอกของโลก เมื่อเจ้าชายสิทธัตถะ มีพระชนมายุครบ 5 วัน พระเจ้าสุทโธทนะทรงประกอบพิธีมงคลและขนานนามพระโอรสว่าสิทธัตถะ แปลว่า ผู้มีความสำเร็จตามต้องการ

 เมื่อเจ้าชายสิทธัตถะมีพระชนมายุได้ 8 พรรษา พระเจ้าสุทโธทนะมุ่งหวังให้เจ้าชายครองราชสมบัติ และเป็นจักรพรรดิที่ยิ่งใหญ่สืบไป พระองค์จึงทรงให้พระโอรสศึกษาศิลปวิทยาต่าง ๆ ในสำนักครูวิศวามิตร เจ้าชายสิทธัตถะทรงขยันหมั่นเพียร มีสติปัญญาเฉลียวฉลาด ทรงศึกษาเล่าเรียนวิชาต่าง ๆ สำเร็จในเวลาอันรวดเร็ว

 เจ้าชายสิทธัตถะทรงรับการถวายการศึกษาและอบรมจากพระอาจารย์วิศวามิตร จนมีความเชี่ยวชาญในศิลปะวิทยาแขนงต่าง ๆ เป็นอย่างดี นอกจากจะมีความเชี่ยวชาญในศิลปะวิทยาแขนงต่าง ๆ เป็นอย่างดีแล้ว เจ้าชายสิทธัตถะก็ยังทรงโปรดการนั่งสมาธิบำเพ็ญภาวนาแต่เพียงลำพังอีกด้วย

**6.** **กระบวนการจัดกิจกรรมการเรียนรู้**

 **ขั้นนำ / ทบทวนความรู้เดิม**

 1. นักเรียนเล่นเกมเปิดภาพพุทธประวัติ ดังนี้

 - ครูนำภาพโปสเตอร์พุทธประวัติตอนการประสูติมาตัดเป็น 8 ชิ้น เขียนหมายเลข 1 - 8 ใส่ด้านหลังของภาพแต่ละชิ้น วิธีการแข่งขันคือ เปิดหมายเลขด้านหลังของภาพแล้วทายว่าเป็นภาพพุทธประวัติตอนใด ใครทายถูกก่อนเป็นผู้ชนะ

 2. นักเรียนทดสอบความรู้พื้นฐานโดยการทำแบบทดสอบก่อนเรียน จำนวน 5 ข้อ ประมาณ 5 นาที

 3. นักเรียนอ่านจุดประสงค์การเรียนรู้ที่ครูติดบนกระดาน และฟังครูแจ้งขั้นตอนการเรียนรู้เพิ่มเติม

 **ขั้นแสวงหาความรู้ใหม่ ทำความเข้าใจข้อมูล เชื่อมโยงความรู้ใหม่กับความรู้เดิม**

1. นักเรียนนำบัตรคำไปติดบนแผนภูมิลำดับพระราชวงศ์ของพระพุทธเจ้า

**แผนภูมิลำดับพระราชวงศ์ของพระพุทธเจ้า**

(พระราชมารดา)

(พระราชบิดา)

(พระราชโอรส)

**บัตรคำ**

สิทธัตถะ

สุทโธทนะ

สิริมหามายา

 **ขั้นแลกเปลี่ยนความรู้ความเข้าใจในกลุ่ม**

 1. นักเรียนแบ่งกลุ่ม กลุ่มละ 4 - 5 คน โดยคละเพศและความสามารถ (เก่ง ปานกลาง

และอ่อน) เป็นเกณฑ์ในการแบ่งกลุ่ม

 2. นักเรียนแต่ละกลุ่มรับบทเรียนเล่มเล็กเรื่องการประสูติ กลุ่มละ 2 เล่ม

 3. นักเรียนฟังครูอธิบายวิธีการศึกษาโดยใช้บทเรียนเล่มเล็ก ซึ่งเน้นให้นักเรียนมีความซื่อสัตย์ต่อตนเอง ดังนี้

 - นักเรียนอ่านสาระสำคัญ ผลการเรียนรู้ที่คาดหวังรายปี และจุดประสงค์การเรียนรู้

 - นักเรียนไม่เปิดอ่านเฉลยคำตอบของแบบทดสอบท้ายบทเรียนเล่มเล็ก (แบบทดสอบหลังเรียน) ก่อนถึงเวลา

 4. นักเรียนแต่ละกลุ่มร่วมกันศึกษาบทเรียนเล่มเล็กเรื่องการประสูติ เพื่อให้มีความเข้าใจยิ่งขึ้น

 5. สมาชิกภายในกลุ่มตรวจสอบความรู้ความเข้าใจของตนเองอีกครั้งด้วยการตั้งคำถามหรือ อธิบายเพิ่มเติมในเรื่องที่ตนเองอยากจะแลกเปลี่ยนเรียนรู้ หรือแบ่งปันความรู้ความเข้าใจของตนแก่สมาชิก

 6. ขณะที่นักเรียนปฏิบัติกิจกรรม ครูคอยให้คำแนะนำอย่างใกล้ชิด

 **ขั้นสรุปและจัดระเบียบความรู้**

 1. นักเรียนแต่ละกลุ่มร่วมกันสรุปความรู้ที่ได้จากการศึกษาบทเรียนเล่มเล็ก ลงในใบงานที่ 1 ในประเด็นต่าง ๆ ดังนี้

 - พระนามของพระราชบิดา พระราชมารดา

 - วันประสูติ

 - สถานที่ประสูติ

 - เหตุการณ์ 5 วันหลังจากประสูติ

 - การศึกษา

 - สิ่งที่เจ้าชายสิทธัตถะโปรดปรานนอกจากการศึกษาเล่าเรียน

 - เนื้อหาตอนที่นักเรียนประทับใจ

 **ขั้นเสนอผลงาน**

 1. แต่ละกลุ่มส่งตัวแทนนำเสนอผลการอภิปราย และสรุปความรู้ของกลุ่มหน้าชั้นเรียน

 2. นักเรียนร่วมกันประเมิน ให้ข้อเสนอแนะ การนำเสนอการรายงานของแต่ละกลุ่ม และปรบมือให้กำลังใจ

 3. ครูให้ความรู้เพิ่มเติมและแนะนำในส่วนที่บกพร่องของแต่ละกลุ่ม

 **ขั้นประยุกต์ใช้ความรู้**

 1. นักเรียนแต่ละคนเข้าห้องสมุดเพื่อค้นคว้าข้อมูลการเกิดของบุคคลในปัจจุบัน โดยเขียนเป็นผังมโนทัศน์ในใบงานที่ 2

 2. นักเรียนอาสาสมัคร 2-3 คน ออกมานำเสนอผลงานหน้าชั้นเรียน

 3. นักเรียนและครูร่วมกันสรุปความรู้ ความคิด และผลของการปฏิบัติกิจกรรมในเรื่องการประสูติ

 **ขั้นวัดผล**

 1. นักเรียนแต่ละคนทำแบบทดสอบท้ายบทเรียนเล่มเล็ก เรื่อง การประสูติ จำนวน 5 ข้อ (แบบทดสอบหลังเรียน)

 2. นักเรียนและครูร่วมกันเฉลยคำตอบ

**7. สื่อการเรียนรู้และแหล่งการเรียนรู้**

 1. ประชัน ศรีเคนขันธ์. การประสูติ. ขอนแก่น : โรงเรียนบ้านสงเปือยฮ่องเดื่อ, 2556.

 2. ภาพโปสเตอร์พุทธประวัติตอนการประสูติ

 3. แผนภูมิลำดับพระราชวงศ์ของพระพุทธเจ้า

 4. บัตรคำ

 - สิทธัตถะ

 - สิริมหามายา

 - สุทโธทนะ

 5. ใบงานที่ 1 (อภิปราย แล้วสรุปความรู้ที่ได้จากการศึกษาบทเรียนเล่มเล็ก)

 6. ใบงานที่ 2 (เขียนผังมโนทัศน์สิ่งที่เกี่ยวข้องกับการเกิดของบุคคลในสังคมปัจจุบัน)

 7. ห้องสมุด

 8. แบบทดสอบก่อนเรียน - หลังเรียน

 9. เฉลยแบบทดสอบก่อนเรียน - หลังเรียน

**8. การวัดผลและประเมินผล**

 **วิธีวัดและการประเมินผล**

 - สังเกตพฤติกรรมการเรียนรายบุคคล

 - สังเกตการปฏิบัติกิจกรรมกลุ่ม

 - ตรวจผลงานกลุ่ม

 - ตรวจแบบทดสอบท้ายบทเรียนเล่มเล็ก เรื่อง การประสูติ

 **เครื่องมือวัดและประเมินผล**

 - แบบสังเกตพฤติกรรมการเรียนรู้รายบุคคล

 - แบบสังเกตพฤติกรรมการทำงานกลุ่ม

 - แบบประเมินการตรวจผลงานกลุ่ม

 - แบบประเมินประสิทธิภาพของสื่อบทเรียนเล่มเล็ก

 **เกณฑ์การประเมิน**

 - ได้คะแนนจากการสังเกตพฤติกรรมการเรียนรู้รายบุคคล ไม่ต่ำกว่า 9 คะแนน จาก 15 คะแนน

 - ได้คะแนนจากการสังเกตพฤติกรรมการทำงานกลุ่ม ไม่ต่ำกว่า 18 คะแนน จาก 30 คะแนน

 - ได้คะแนนจากการประเมินการตรวจผลงาน ไม่ต่ำกว่า 18 คะแนน จาก 30 คะแนน

 - ได้คะแนนจากการประเมินด้วยแบบทดสอบหลังเรียน ไม่ต่ำกว่า 3 คะแนน จาก 5 คะแนน



**ภาพโปสเตอร์การประสูติ**

**ใช้ประกอบแผนการจัดการเรียนรู้ที่ 3**

**เรื่อง การประสูติ**



**ใบงานที่ 1**

**ใช้ประกอบแผนการจัดการเรียนรู้ที่ 3**

**เรื่อง การประสูติ**



**ชื่อกลุ่ม…………………………………….. จำนวนสมาชิก………………คน**

1. ชื่อ………………..…………… เลขที่…… 2. ชื่อ………………..…………… เลขที่……

3. ชื่อ………………..…………… เลขที่…… 4. ชื่อ………………..…………… เลขที่……

วันที่…….. เดือน…………………… พ.ศ………..

**คำชี้แจง** นักเรียนแต่ละกลุ่มร่วมกันสรุปความรู้ที่ได้จากการศึกษาบทเรียนเล่มเล็กในประเด็นต่าง ๆ

 ดังนี้

 1. พระนามของพระราชบิดา พระราชมารดา

……………………………………………………………………………………………………..

 2. วันประสูติ

……………………………………………………………………………………………………..

 3. สถานที่ประสูติ

……………………………………………………………………………………………………..

 4. เหตุการณ์ 5 วันหลังจากประสูติ

……………………………………………………………………………………………………..

……………………………………………………………………………………………………..

 5. การศึกษา

……………………………………………………………………………………………………..

……………………………………………………………………………………………………..

 6. สิ่งที่เจ้าชายสิทธัตถะโปรดปรานนอกจากการศึกษาเล่าเรียน

……………………………………………………………………………………………………..

 7. เนื้อหาตอนที่นักเรียนประทับใจ

……………………………………………………………………………………………………..

……………………………………………………………………………………………………..



**ใบงานที่ 2**

**ใช้ประกอบแผนการจัดการเรียนรู้ที่ 3**

**เรื่อง การประสูติ**

ชื่อ………………..…………………………… ชั้นประถมศึกษาปีที่……. เลขที่……

วันที่…….. เดือน…………………… พ.ศ………..

**คำชี้แจง** นักเรียนเขียนผังมโนทัศน์สิ่งที่เกี่ยวข้องกับการเกิดของบุคคลในสังคมปัจจุบัน

**แบบทดสอบก่อนเรียน-หลังเรียน**

**เรื่อง การประสูติ ใช้ประกอบแผนการจัดการเรียนรู้ที่ 3**



**คำชี้แจง** 1. ให้นักเรียนทำแบบทดสอบก่อนเรียนลงในกระดาษคำตอบที่ครูแจกให้

 2. แบบทดสอบมีทั้งหมด 5 ข้อ ให้นักเรียนทำทุกข้อ

 3. ใช้เวลาในการทำแบบทดสอบ 5 นาที

 1. เจ้าชายสิทธัตถะประสูติเมื่อใด

 ก. วันเพ็ญ เดือน 2

 ข. วันเพ็ญ เดือน 4

 ค. วันเพ็ญ เดือน 6

 ง. วันเพ็ญ เดือน 8

 2. เจ้าชายสิทธัตถะประสูติที่สถานที่ใด

 ก. พระราชอุทยานลุมพินีวัน

 ข. ป่าอิสิปตนมฤคทายวัน

 ค. อุรุเวลาเสนานิคม

 ง. เมืองกุสินารา

 3. ใครคือพระราชมารดาของเจ้าชายสิทธัตถะ

 ก. พระนางสิริมหามายา

 ข. พระนางมหาปชาบดี

 ค. พระนางยโสธรา

 ง. นางสุชาดา

 4. การที่เจ้าชายสิทธัตถะทรงเล่าเรียนวิชาต่าง ๆ สำเร็จในเวลาอันรวดเร็ว น่าจะมาจาก

 เหตุผลข้อใด

 ก. มีร่างกายแข็งแรง

 ข. มีความทะเยอทะยาน

 ค. มีพื้นฐานในทุกสาขาวิชา

 ง. มีสติปัญญาเฉลียวฉลาด

 5. นอกเจ้าชายสิทธัตถะจะเชี่ยวชาญในศิลปะวิทยาแขนงต่าง ๆ แล้ว พระองค์ยังโปรด

 กิจกรรมใด

 ก. ท่องเที่ยว

 ข. ไสยศาสตร์

 ค. บำเพ็ญภาวนา

 ง. บำเพ็ญประโยชน์

**เฉลยแบบทดสอบก่อนเรียน-หลังเรียน**

**เรื่อง การประสูติ ใช้ประกอบแผนการจัดการเรียนรู้ที่ 3**



|  |
| --- |
| **เฉลยคำตอบ** |
| **ข้อ** | **คำตอบ** |
| **1** | ค |
| **2** | ก |
| **3** | ข |
| **4** | ง |
| **5** | ค |

**หมายเหตุ** แบบทดสอบก่อนเรียนและหลังเรียนเป็นแบบทดสอบฉบับเดียวกัน